6. Valg af valgstyrerformænd, valgstyrer og tilforordnede vælgere (Åben)
Tidl. politisk behandling
Forventet sagsgang      ØK, BY
Lovgrundlag
Folketingsvalgloven, kommunal- og regionalvalgloven og 
Europa-Parlamentsvalgloven
SAGENS INDHOLD
Byrådet skal i denne sag tage stilling til udpegning af valgstyrerformænd, valgstyrere og tilforordnede 
vælgere, der skal bistå ved afviklingen af valg i [adresse].
 
Byrådet nedsatte på sit konstituerende møde de valgbestyrelser, der skal fungere ved afviklingen af de 
forskellige valg i [adresse].
 
Herudover skal Byrådet for hvert afstemningsområde i kommunen vælge mindst fem og højst ni valgstyrere 
til at forestå afstemningen og stemmeoptællingen på afstemningsstedet. Blandt valgstyrerne skal Byrådet 
vælge én formand for valgstyrerne.
 
[adresse] og valgstyrerformænd vælges ved forholdstalsvalg under ét blandt de vælgere, der har bopæl 
i kommunen.
 
Byrådet skal endvidere vælge et antal tilforordnede vælgere til at bistå ved valget. De tilforordnede vælgere 
vælges ved forholdstalsvalg under ét blandt de vælgere, der har bopæl i kommunen.
 
Det forventes, at næste valghandling er folkeafstemningen 1. juni 2022 om, hvorvidt [adresse] skal afskaffe 
sit EU-forbehold på forsvarsområdet. 
VURDERING
Valgsekretariatet foreslår, at der som hidtil udpeges fem valgstyrere på alle 14 afstemningssteder, hvoraf 
én udpeges som valgstyrerformand, og at antallet af tilforordnede vælgere fastsættes under hensyntagen 
til antallet af vælgere på det pågældende afstemningssted.  
Efter afviklingen af Europa-Parlamentsvalget og folketingsvalget i 2019 foretog valgsekretariatet sammen 
med den daværende valgbestyrelse en grundig evaluering af afviklingen af de to valg. Ved evalueringen 
indgik bl.a. en vurdering af, hvorvidt brugen af de digitale valglister, der blev indført ved kommunalvalget i 
2017, var så indarbejdet, at der kunne ske en reduktion i valgbemandingen. 
Valgbestyrelsen besluttede i den forbindelse, at den nuværende bemanding skulle fastholdes ved 
kommunal- og regionalvalg, og at bemandingen (de tilforordnede vælgere) skulle reduceres med ca. 20 % 
ved Europa-Parlamentsvalg, folketingsvalg og folkeafstemninger, når der ikke afvikles flere valg samtidigt. 
 
Valgsekretariatet foreslår på den baggrund, at der til bemanding af afstemningsstederne udpeges:
 

14 valgstyrerformænd (til alle valg)

56 valgstyrere (til alle valg)
Sagsnr. EMN-2022-00521
DokID: 2578245
Sagsbehandler jmh
Byråd
29-03-2022 19:00

92 tilforordnede vælgere til kommunal- og regionalvalg og 76 tilforordnede vælgere til Europa-
Parlamentsvalg, folketingsvalg og folkeafstemninger. 
 
Herudover foreslår valgsekretariatet, at der udpeges:
 

Seks tilforordnede vælgere til at modtage brevstemmer sammen med seks af kommunens 
medarbejdere. Det bemærkes, at der tidligere kun har været udpeget tre brevstemmemodtagere. Ved 
det seneste kommunalvalg viste det sig imidlertid, at der er behov for et større antal 
brevstemmemodtagere.  
 
De seks tilforordnede vælgere, der skal fungere som brevstemmemodtagere, skal sammen med seks af 
kommunens medarbejdere modtage brevstemmer i forbindelse med brevstemmeafgivningen på plejehjem, 
i ældreboliger og i visse borgeres hjem m.v.
 
Erfaringer fra tidligere valg viser, at det kan være vanskeligt for partierne at finde det fornødne antal 
valgstyrere og tilforordnede vælgere.
 
Valgsekretariatet skal på den baggrund anbefale, at samarbejdet med [adresse] om, at 
eleverne kan deltage som tilforordnede vælgere ved de forskellige valg fastholdes. Evalueringerne viser, 
at der på afstemningsstederne har været stor tilfredshed med elevernes deltagelse.
 
Valgsekretariatet skal endvidere foreslå, at valgsekretariatet sammen med valgbestyrelsen løbende 
vurderer behovet for at annoncere efter frivillige borgere, der vil og kan fungere som tilforordnede vælgere. 
Det kan i den forbindelse oplyses, at flere andre kommuner har erfaring med at rekruttere valgbemanding 
på den måde.
ØKONOMI
Der er afsat 1.430 mio. kr. årligt til afholdelse af valg. I de år, hvor der er valg, finansieres eventuelle 
merudgifter af kassen, mens et mindreforbrug øvrige år tilføres kassen.
 
Forslagene fra valgsekretariatet forventes ikke at medføre mer- eller mindreudgifter i forhold til nuværende 
budget.
INDSTILLING
Borgmesteren indstiller til Byrådet:
1.
At valgbestyrelsen bemyndiges til at udpege 14 valgstyrerformænd til afstemningsstederne.
2.
At valgbestyrelsen bemyndiges til at udpege yderligere 56 valgstyrere til afstemningsstederne.
3.
At valgbestyrelsen bemyndiges til at udpege 92 tilforordnede vælgere til afstemningsstederne til 
kommunal- og regionalvalg og 76 tilforordnede vælgere til Europa-Parlamentsvalg, folketingsvalg og 
folkeafstemninger.
4.
At valgbestyrelsen bemyndiges til at udpege seks tilforordnede vælgere, der sammen med seks af 
kommunens medarbejdere, skal fungere som brevstemmemodtagere.
5.
At Byrådet godkender, at elever fra [adresse] fortsat kan udpeges som tilforordnede 
vælgere.
BESLUTNING
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
